Nanae Sasaya

',  izengoitiaz ere ezaguna, (Ashibetsu, 1950eko urtarrilaren 31 – 2024ko ekainaren 8a) japoniar mangaka izan zen, Year 24 Group taldeko kidea.

 Bizitza 
1950eko urtarrilaren 31n jaio zen Sorachi suprefeturako Ashibetsu hirian, eta familiako lau seme-alabetatik gazteena zen. Aitak seme-alabak irakasle izatea nahi zuen arren, Sasayak mangaka karrera egitea erabaki zuen. 20 urte zituela, Ribon manga aldizkarian hasi zen lanean, non beldurrezko istorioengatik ezaguna egin zen. Year 24 Group-en sartu zen, 1970eko hamarkadan sortutako emakumezko komikigile taldean.

1990ean, Sasayak Excellence saria irabazi zuen Okamehachimoku (おかめはちもく) manga sail autobiografikoagatik. 1994an, Atsuko Shiina kazetariaren Oya ni Naruhodo Muzukashii Koto wa Nai (親になるほど難しいことはない) haurren tratu txarrei buruzko liburua irakurri zuen eta komikietarako egokitu zuen Kōritsuita Me (凍りついた瞳) izenburuarekin. 1996an You manga aldizkariak komiki hori serializatu zuen, eta 2000ko maiatzaren 24an haurren tratu txarraren aurkako lege berrien onarpenean eragin omen zuen. 2004an Avon Educational Award saria irabazi zuen.

1996an Nanaeko Sasaya izengoitia erabiltzen hasi zen. 2017an Kyotoko Seika Unibertsitateko manga fakultatean irakatsi zuen.

Birikako minbiziaren ondorioz hil zen 2024ko ekainaren 8an, 74 urte zituela.

 Erreferentziak 

 Kanpo estekak 


Kategoria:Hokkaidoko pertsonak
Kategoria:Mangakak
Kategoria:Emakume komikigileak
Kategoria:Birikako minbiziaren ondorioz hildakoak